תביעת רשלנות רפואית בגין אי אבחון חסר של הקורפוס קלוזום יש להגיש לכל המאוחר עד גיל שבע שנים של הילד.
המדובר בתביעה בעילה של הולדה בעוולה אשר לפי פסיקת בית המשפט העליון הנה תביעה של ההורים ולא של הילד, לכן עילת התביעה מתיישנת בחלוף 7 שנים מיום הלידה.
אם הבעיה לא אותרה מיד לאחר הלידה ניתן לנסות להאריך את מועד ההתיישנות מעבר לגיל 7 שנים אולם מומלץ ככל הניתן לא להסתמך על טענה כזו ולהגיש את התביעה לבית משפט לפני גיל 7 שנים. משהוגשה התביעה לבית משפט ההתיישנות נעצרת ואין כל קושי לנהל את התביעה גם לאחר גיל 7 ועד לקבלת פיצויי הולם.